Diari Oficial de la Generalitat Valenciana


Sumari del DOGV 2935, del 21-02-1997 (1997/858276)

CONVOCATÒRIA 01/97, de 13 de gener de 1997, del Consell de la Sindicatura de Comptes de la Generalitat Valenciana, per la qual anuncia un concurs de mèrits per a la provisió de tres llocs de treball d'auditor/ra en aquesta institució.
------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc//1997/01/13/1/dof/vci/html**

### Dades del document

Número de DOGV
:   2935

Data del DOGV
:   21-02-1997

Secció del DOGV
:   AUTORITATS I PERSONAL

Número del document
:   1997/858276


Data del document
:   13-01-1997

Organisme emissor
:   Sindicatura de Comptes

Tipus de document
:   Convocatòria

Correcció d'errades

CONVOCATÒRIA 01/97, de 13 de gener de 1997, del Consell de la Sindicatura de Comptes de la Generalitat Valenciana, per la qual anuncia un concurs de mèrits per a la provisió de tres llocs de treball d'auditor/ra en aquesta institució. [97/Q5762]  
D'acord amb el que estableix l'article 20 del Decret Legislatiu de 24 d'octubre de 1995 del Consell de la Generalitat Valenciana, pel qual es va aprovar el Text Refós de la Llei de la Funció Pública Valenciana, i els articles 23 i següents del Decret 69/1986, de 2 de juny, pel qual s'aprovà el Reglament de Selecció de Personal i Provisió de Llocs de Treball de la Generalitat Valenciana, el Consell de la Sindicatura de Comptes, per aplicació del que disposa l'article 17.c) de la Llei 6/1985, d'11 de maig, i una vegada obtinguda la delegació de les Corts Valencianes, ha acordat convocar concurs de mèrits per a la provisió de les vacants que s'indiquen tot seguit, segons les bases següents:  
Primera. Participants  
En aquest concurs podran participar els funcionaris de carrera de la Generalitat Valenciana i els de les entitats locals de la Comunitat Valenciana seleccionats pel sistema previst per l'article 10.1 del Decret Legislatiu de 24 d'octubre de 1994, del Consell de la Generalitat Valenciana.  
El personal amb destinació definitiva haurà d'haver restat un mínim de dos anys en el seu lloc de treball, tret dels supòsits assenyalats en l'apartat 6 de l'article 20 del Text Refós de la Llei de Funció Pública Valenciana.  
Els aspirants hauran de complir els requisits i les condicions del lloc d'acord amb la seua classificació, així com la pertinença al sector de l'administració que hi corresponga.  
Segona. Vacants i característiques  
Els llocs vacants que s'anuncien i les seues característiques són els que figuren en l'annex II de la convocatòria.  
Tercera. Instàncies  
Els participants hauran de presentar la seua instància segons el model que es publica en l'annex I, i adjuntar-hi:  
- Fotografia de carnet.  
- Fotocopia del document nacional d'identitat.  
- Currículum, on s'indicarà per ordre de mèrits:   
A) Experiència professional:   
1.- Antiguitat.   
2. Grau personal.   
B) Formació personal:   
3. Titulacions acadèmiques.   
4. Cursos de formació i perfeccionament genèrics.   
5. Coneixements de valencià.   
6. Coneixements d'altres idiomes oficials de la Unió Europea.   
C) Aptituds per al lloc de treball convocat:   
7. Treballs realitzats anteriorment.   
8. Cursos de formació i perfeccionament específics.   
9. Altres mèrits.  
- Documents que acrediten els mèrits al·legats, així com el cos/escala a què pertany, grup de titulació, destinació actual i data de la presa de possessió.  
- La documentació i justificació dels mèrits al·legats haurà d'acreditar-se amb originals o còpies compulsades.  
Quarta. Plaça i lloc de presentació  
Les instàncies i la documentació s'hauran de presentar en el Registre General de la Sindicatura de Comptes de la Generalitat Valenciana, avinguda del Port, número 108 de València, o en qualsevol de les oficines a què es refereix l'article 38.4 de la Llei de Règim Jurídic de les Administracions Públiques i del Procediment Administratiu Comú, en el termini de 20 dies hàbils, comptadors des de l'endemà de la publicació de la present convocatòria en el Diari Oficial de la Generalitat Valenciana i en el Butlletí Oficial de les Corts Valencianes. El termini es computarà a partir de la publicació que aparega en últim lloc.  
Una vegada finalitzat el termini de presentació d'instàncies, les sol·licituds formulades vincularan els peticionaris.  
Cinquena. Barem de mèrits  
S'aplicarà el Decret 117/1991, de 26 de juny, del Consell de la Generalitat Valenciana, pel qual s'aprova el barem general d'aplicació als concursos de mèrits per a la provisió de llocs de treball (DOGV número 1.577, de 2 de juliol de 1991), modificat pel Decret 176/1993, de 28 de setembre, del Consell de la Generalitat (DOGV número 2.118, de 6 d'octubre de 1993), tret de les peculiaritats que es detallen tot seguit, d'acord amb el barem específic aprovat en la relació de llocs de treball d'aquesta Sindicatura.  
El subapartat 3.1 Valoració del treball desenvolupat, de l'apartat III, Aptituds per al lloc de treball convocat, queda redactat així:  
L'ocupació de llocs de treball, el contingut essencial i habitual dels quals siga l'auditoria i la fiscalització del sector públic, es valorarà fins a un màxim de 4 punts, a raó d'un màxim de 0,5 punts per any de servei.  
El subapartat 3.2 Cursos de formació i perfeccionament específics de l'apartat III, Aptituds per al lloc de treball convocat, en el punt 1. queda redactat així (els altres punts no experimenten cap variació):  
1. Es valoraran fins a un màxim de 3 punts els cursos de formació i perfeccionament de caràcter sectorial que tracten sobre matèries directament relacionades amb la fiscalització i l'auditoria del sector públic.  
Sisena. Puntuació mínima  
Per a l'adjudicació de vacants caldrà que els aspirants arriben a la puntuació mínima de 8 punts que és la que s'assenyala com a mínima en el decret de la Generalitat on s'aprova el barem general.  
No es citaran a l'entrevista preceptiva aquells aspirants que, a qui després d'haver sumat els punts obtinguts a la màxima puntuació possible de l'entrevista, no arriben a la dita puntuació mínima.  
Setena. Comissió d'avaluació  
Estarà integrada pels membres següents:  
Titulars:  
- En representació de la Sindicatura de Comptes:  
Presidenta: María Paz Jordá Durá, catedràtica de la Facultat de Ciències Econòmiques i Empresarials de la Universitat de València.  
Vocals:   
- Francisco Javier Corral Pedruzo, auditor del Tribunal de Comptes de l'Estat.  
- Víctor Manuel Cano Fernández, auditor de la Sindicatura de Comptes de Castella-la Manxa.  
- Ignacio Cabezas del Salvador, auditor de la Cámara de Comptos de Navarra.  
- Miguel Parra Ortega, inspector de finances de l'estat, especialitat d'Intervenció, Control Financer i Pressupostari del Sector Públic i Comptabilitat Pública de la Intervenció General de l'Estat.  
- En representació de la Funció Pública Valenciana: Miguel Ángel Cervera Puertes, funcionari de la Direcció General de Modernització de l'Administració Pública de la Conselleria de Presidència de la Generalitat Valenciana.  
- En representació de les organitzacions sindicals:  
· José Luís Giménez García, representant de CCOO.  
· Marta Climent Viguer, representant d'UGT.  
· Vicente Cerveró Rubio, representant de CSI-CSIF.  
· M.ª José Ariño Ferrer, representant del Consell de Personal de les Corts Valencianes i institucions que en depenen que actuarà amb veu però sense vot.  
Secretari: Enrique Monlleó Gerardo, secretari general de la Sindicatura de Comptes de la Generalitat Valenciana, que actuarà amb veu però sense vot.  
Suplents:  
- En representació de la Sindicatura de Comptes:  
President: Vicente Meneu Ferrer, professor titular de la Facultat de Ciències Econòmiques i Empresarials de la Universitat de València.  
Vocals:   
- María Luz Martín Sanz, lletrada del Tribunal de Comptes de l'Estat.  
- Carmen Pinar Gálvez, auditora de la Sindicatura de Comptes de Castella-la Manxa.  
- Francisco Javier Sesma Masa, auditor de la Cámara de Comptos de Navarra.  
- María Victoria Vigueras García, funcionària de la Intervenció General de la Seguretat Social.  
- En representació de la Funció Pública Valenciana: Carmelina del Romero Sánchez-Cutillas, funcionària de la Direcció General de Modernització de l'Administració Pública de la Conselleria de Presidència de la Generalitat Valenciana.  
- En representació de les organitzacions sindicals:  
· Manuel Caramelo Martínez, representant de CCOO.  
· Carmen Sugrañes González, representant d'UGT.  
· Ramón Querol Tudela, representant de CSI-CSIF.  
· Juan Gamir Giner, representant del Consell de Personal de les Corts Valencianes i institucions que en depenen que actuarà amb veu però sense vot.  
Secretari: Roberto P. Cortell Giner, lletrat en cap de la Sindicatura de Comptes de la Generalitat Valenciana, que actuarà amb veu però sense vot.  
Per als òrgans col·legiats, el funcionament de la comissió d'avaluació s'ajustarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Vuitena. Adjudicació  
La comissió d'avaluació, immediatament després de redactar la proposta d'acord, posarà de manifest als interessats en el tauler d'anuncis de la seu de la Sindicatura de Comptes les puntuacions adjudicades en les diferents fases de valoració del concurs.  
Els interessats podran, en un termini de 10 dies hàbils, al·legar i justificar el que consideren pertinen davant de la comissió d'avaluació del concurs.  
Una vegada redactada per part de la comissió la proposta d'acord, amb les al·legacions i justificacions presentades, tant les estimades com les desestimades, serà elevada al Consell de la Sindicatura de Comptes, el qual, després d'haver-les vistes, aprovarà l'acord que calga del concurs i el trametrà al Diari Oficial de la Generalitat Valenciana i al Butlletí Oficial de les Corts Valencianes per a la seua publicació.  
S'estableix un termini de tres mesos per a l'adopció de l'acord de resolució d'aquest concurs, comptador des de l'endemà de la finalització del termini per a la presentació de sol·licituds.  
La destinació adjudicada serà irrenunciable, llevat que abans de l'acabament del termini de presa de possessió s'hagués obtingut un altre lloc mitjançant convocatòria pública.  
Novena. Recursos  
Aquest acord exhaureix la via administrativa. Les persones interessades podran interposar contra aquest acord, prèvia comunicació al Consell de la Sindicatura de Comptes de la Generalitat Valenciana, un recurs contenciós administratiu en el termini de dos mesos comptadors des de l'endemà de la seua publicació, d'acord amb el que estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú i els articles 57.2.f) i 58.1 de la Llei de Jurisdicció Contenciosa Administrativa (disposició addicional onzena de la Llei 30/1992). Tot això sense perjudici que s'utilitze qualsevol altra via que es considere oportuna.  
València, 10 de febrer de 1997.- El síndic major: Vicente Montesinos Julve.  
ANNEX I  
Instància provisió de llocs  
a) Dades de la persona interessada  
Cognoms: ... Nom: ...  
DNI/NRP ... Domicili oficial ...  
Telèfon ... Fax (més pròxim) ...  
Relació professional amb la Generalitat Valenciana ...  
Número lloc actual ... Conselleria/institució ...  
Relació professional amb altres administracions públiques ...  
Destinació actual ... Data de presa de possessió ...  
Cos/escala a què pertany ...  
Grup de titulació ...  
b) Documents que presenta  
1. Fotografia de carnet  
2. Fotocòpia del documento nacional de identitat.  
3. Currículum  
4. Certificats relatius a:  
4.1 Antiguitat  
4.2 Grau personal  
4.3 Titulacions  
4.4 Cursos de formació i perfeccionament genèrics   
4.5 Coneixements de valencià  
4.6 Coneixement d'idiomes comunitaris  
4.7 Treball realitzat  
4.8 Cursos de formació i perfeccionaments específics  
4.9 Altres certificats.  
5. Cos/escala a què pertany, grup de titulació, destinació actual i data de la presa de possessió.  
València, ... de ... de 1997  
La persona interessada  
Síndic major de la Sindicatura de Comptes de la Generalitat Valenciana, avinguda del Port, número 108, 46881 València.  
ANNEX II  
- Lloc de treball: auditor.  
- Nombre de vacants: tres.  
- Número dels llocs: 27, 28 i 29.  
- Centre de destinació: Sindicatura de Comptes de la Generalitat Valenciana.  
- Localitat del lloc: València.  
- Naturalesa: funcionarial.  
- Sector: general.  
- Requisits:  
Grup A. Llicenciat/da en Dret o en Ciències Econòmiques o Empresarials o professor/ra mercantil (article 24 de la Llei de la Sindicatura).  
- Complement de destinació: nivell 29.  
- Complement específic: 277.610. Dia pernoctat.  
- Forma de provisió: concurs.  
Funcions:  
1. Elaborar la memòria de planificació on caldrà incloure, amb el detall suficient, els aspectes següents:  
a) Desenvolupament d'un pla global relatiu a l'àmbit i realització de l'auditoria.  
b) Preparació d'un programa d'auditoria que determine l'enfocament, el moment de la realització i l'abast dels procediments aplicables.  
c) Determinació clara per components dels objectius perseguits en l'auditoria.  
d) Estimació dels recursos necessaris per a la realització de l'auditoria i el seu calendari.  
La memòria haurà de ser aprovada per escrit pel síndic/ca responsable de l'auditoria.  
2. Exercir la direcció de l'equip d'auditoria i impartir les ordres i instruccions oportunes a fi d'assegurar que el treball es desenvolupe segons la planificació efectuada i de la manera més eficient i eficaç.  
3. Supervisió i revisió del treball realitzat per l'equip d'auditoria, a l'efecte de determinar:  
a) Que s'han complit les normes d'auditoria  
b) Que s'han seguit els programes d'auditoria establits i aprovats pel/per la síndic/ca responsable.  
c) Que els papers de treball constitueixen un registre complet i documenten tots els comentaris i recomanacions inclosos en l'informe.  
4. Redactar el projecte d'informe o memòria que presentarà al síndic/ca responsable de la fiscalització i que haurà de pronunciar-se sobre els punts que s'expressen en l'article 8.3 de la Llei de la Sindicatura.  
5. Sota la superior autoritat del síndic/ca responsable de la fiscalització, li correspon la direcció i l'exercici de les facultats que es determinen en l'article 10.1 de la Llei de la Sindicatura que condueixen a la verificació de la gestió econòmica del sector públic valencià i dels seus comptes.  
6. Funcions d'assessoria, emissió d'informes, memòries, dictàmens encarregats pel Consell, el síndic/ca major i els síndics/iques.  
- Altres característiques del lloc:  
En virtut del que ordena l'article 10.1.b) de la Llei de la Sindicatura de Comptes, la realització normal per part del personal al servei de la Sindicatura de les funcions assignades als seus respectius llocs de treball, pot comportar la necessitat de desplaçar-se dins de la Comunitat Valenciana a la seu dels departaments, entitats o organismes controlats.  
Aquest lloc de treball va ser classificat per acord del Consell del dia 27 de desembre de 1996.


Còpia Permalink ELI